Hi Basset - ek volg nie mooi wat jy bedoel nie, maar ek is heppie as jy heppie is. My drie vriende is terug van hul Baviaanskloof trip. Ek is baie bly om te rapporteer dat hulle geen skade of valle gehad het nie. Wat merkwaardig is, is dat een van hulle nog nooit grondpad gery het nie. Hy is heelhuids deur op paaie wat by tye baie tegnies was. Die tweede ou het al bietjie grondpad gery. Derde ou is 'n ou hand in die stof. Wat betref voorrem op grondpad gebruik - ja, dis baie effektief, maar jy moet weet wat jy doen en hoe jy doen. 'n Kursus soos die Offroad Intro wat Kobus-hulle deurgemaak het (sien elders op Forum) is presies waar mens die regte tegniek leer, op die regte manier.
Wat ek bedoel GK is dat my persoonlike styl van ry op 'n grondpad is dat ek die agterwiel gebruik vir enjin-remkrag en verder op my voorbriek staatmaak. Dit is natuurlik onder normale omstandighede. Vir noodsituasies? Wel, dis 'n ander storie. Dan kan net goeie opleiding of jare se ondervinding jou bas red. Dan is dit Bid & Briek met alles wat jy het en kyk wat gebeur! So 'n bietjie luck help ook. Jy het egter vir die manne goeie raad gegee, want op die verkeerde oppervlakte en teen die verkeerde dosis kan 'n voorbriek jou "Plusbus" toe stuur. (Dis nou die roomys kombi met die rooi "plus" op die kante en die eentonige musiek) I believe I can fly!